
ALYTAUS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ALYTAUS RAJONO SAVIVALDYBĖS BENDRUOMENĖS INICIATYVŲ, SKIRTŲ GYVENAMAJAI APLINKAI GERINTI, ATRINKTŲ IR GYVENTOJŲ PRITARIMĄ GAVUSIŲ PLANUOJAMŲ ĮGYVENDINTI PROJEKTŲ IDĖJŲ SĄRAŠO PATVIRTINIMO

2025 m. gegužės     d. Nr. D1-
Alytus

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 ir 2 punktais, Alytaus rajono savivaldybės bendruomenės iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo, patvirtinto Alytaus rajono savivaldybės tarybos 2022 m. vasario 17 d. sprendimu Nr. K-3 „Dėl Alytaus rajono savivaldybės bendruomenės iniciatyvų, skirtų gyvenamajai aplinkai gerinti, projektų idėjų atrankos ir finansavimo tvarkos aprašo patvirtinimo“, 33 punktu ir atsižvelgdamas į bendruomenės iniciatyvų, skirtų gyvenamajai aplinkai gerinti, projektų idėjų atrankos viešo balsavimo rezultatus, bei Alytaus rajono savivaldybės bendruomenės iniciatyvų, skirtų gyvenamajai aplinkai gerinti, projektų idėjų vertinimo komisijos 2025 m. gegužės 26 d. protokolu Nr. FI2-2 siūlomų finansuoti projektų sąrašą:
1.  T v i r t i n u Alytaus rajono savivaldybės bendruomenės iniciatyvų, skirtų gyvenamajai aplinkai gerinti, atrinktų ir gyventojų pritarimą gavusių planuojamų įgyvendinti projektų idėjų sąrašą (pridedama).
2. N u s t a t a u, kad už įsakymo 1 punkte patvirtintų projektų įgyvendinimą, t. y. pirkimo paraiškų rengimą, sutarčių sudarymą su rangovais, sutarčių įgyvendinimo kontrolę, įskaitant savivaldybės lėšų, skiriamų projektams finansuoti, naudojimo kontrolę yra atsakinga – Jurgita Bajerčienė, Alytaus rajono savivaldybės administracijos Finansų ir investicijų skyriaus vyriausioji specialistė.
3. P a v e d u: 
3.1. Alytaus rajono savivaldybės administracijos Finansų ir investicijų skyriui organizuoti didelės apimties projekto techninės dokumentacijos (jei reikalinga) parengimą ir įvertinti šio projekto idėjos įvykdymui reikalingų lėšų poreikį;
3.2. Alytaus rajono savivaldybės administracijos Finansų ir investicijų skyriui suplanuoti 100 000 Eur lėšų poreikį didelės apimties projekto idėjos įgyvendinimui Alytaus rajono savivaldybės 2026–2028 metų strateginio veiklos plano ir 2026–2028 m. Alytaus rajono savivaldybės biudžeto projektuose.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Administracijos direktorius		           		           		       Vytas Arbačiauskas








PATVIRTINTA
Alytaus rajono savivaldybės 
administracijos direktoriaus
2025 m. gegužės      d. 
įsakymu Nr. D1-


ALYTAUS RAJONO SAVIVALDYBĖS BENDRUOMENĖS INICIATYVŲ, SKIRTŲ GYVENAMAJAI APLINKAI GERINTI, ATRINKTŲ IR GYVENTOJŲ PRITARIMĄ GAVUSIŲ PLANUOJAMŲ ĮGYVENDINTI PROJEKTŲ IDĖJŲ SĄRAŠAS

Mažos apimties projektai:

1. „Bendruomenės sodelis dar patrauklesnis“
1.1.  Projekto įgyvendinimo vieta – Domantonių g. 27, Venciūnų k., Alovės sen., Alytaus r. sav.
1.2. Projekto tikslas – sukurti patrauklią viešąją erdvę, kurioje gyventojai galėtų užsiimti sportine ir kultūrine veikla, įrengiant medinę lauko biblioteką, treniruoklį, suolus, lauko muzikos instrumentus, lauko teniso stalą ir tiltelį.
1.3. Planuojama projekto vertė – 9 470,79 Eur.

2. „Lietuvos spalvos“
2.1. Projekto įgyvendinimo vieta – Jaunystės ir Draugystės g., Butrimonys, Butrimonių sen., Alytaus r. sav.
2.2. Projekto tikslas – sukurti patrauklią, šventinę ir patriotinę erdvę Butrimonių mstl., Jaunystės ir Draugystės gatvėse bei čia įsikūrusių gimnazijos bei ikimokyklinio ugdymo skyriaus prieigose – puošiant tautiniais motyvais, įrengiant trispalves vėliavėles ant apšvietimo stulpų, sukuriant gimnazijos pastato apšvietimą trispalve ar kita priklausomai nuo šventinio laikotarpio šviesa, pastatant vazonus, skirtus gėlių kompozicijoms, įrengiant ugniakurą, kuris būtų naudojamas tradicinių švenčių metu.
2.3. Planuojama projekto vertė – 9 888,71 Eur.

3. „Bendrystės skėtis“
3.1.  Projekto įgyvendinimo vieta – Pergalės g. 39, Miklusėnų k., Alytaus sen., Alytaus r. sav.
3.2. Projekto tikslas – įrengti funkcionalią ir šiuolaikišką erdvę, kurioje būtų galima organizuoti bendruomenės renginius, šventes, leisti laisvalaikį sportuojant, šokant ar dainuojant,  o mažieji bendruomenės nariai dalyvautų inovatyviose veiklose.
3.3. Planuojama projekto vertė – 9 801,00 Eur.

Didelės apimties projektas:

1. „Vaikų laisvalaikio ir žaidimų aikštelės įrengimas“
1.1. Projekto įgyvendinimo vieta – šalia Vytauto g. 31, Butrimonys, Butrimonių sen., Alytaus r. sav.
1.2. Projekto tikslas – įrengti vaikų žaidimų aikštelę (guminę dangą, žaidimų įrenginius, tvorą, suoliukus, šiukšliadėžes, apšvietimo lempas, vandens kolonėlę, vaizdo stebėjimo kamerą) ir pritaikyti ją bendruomenės poreikiams, didinant gyvenamosios vietovės patrauklumą ir skatinant aktyvų vaikų užimtumą bei laisvalaikio praleidimą lauke.
1.3. Planuojama projekto vertė – 100 000,00 Eur.

